132 Jurnalul Oficial al Uniunii Europene 02/vol. 3 31987D0067 7.2.1987 JURNALUL OFICIAL AL COMUNITĂȚILOR EUROPENE L 37/1 DECIZIA CONSILIULUI din 26 ianuarie 1987 de acceptare, în numele Comunității, a Acordului European privind schimbul de substanțe terapeutice de origine umană (87/67|CEE) CONSILIUL COMUNITĂȚILOR EUROPENE, având în vedere Tratatul de instituire a Comunității Economice Europene, în special articolul 28, având în vedere propunerea Comisiei, întrucât Acordul european privind schimbul de substanțe terape- utice de origine umană, elaborat la inițiativa Consiliului Europei, prevede la articolul 5 alineatul (1) că părțile contractante adoptă toate măsurile necesare în vederea scutirii de toate drepturile de import a substanțelor terapeutice de origine umană puse la dis- poziție de către celelalte părţi; întrucât orice derogare, autonomă sau convențională, de la Tari- ful Vamal Comun ține de competența exclusivă a Comunității; întrucât intrarea în vigoare a protocolului suplimentar la acord, care permite Comunității Economice Europene să devină parte contractantă la acord, conferă Comunității dreptul de a-și exer- cita competența care îi revine în acest sens; întrucât derogările prevăzute de acord sunt deja acordate de legislația comunitară referitoare la scutirea de drepturi vamale; întrucât Comunitatea ar trebui, în consecință, să devină parte con- tractantă la acord, DECIDE: Articolul 1 Se acceptă, în numele Comunității Economice Europene, Acordul european privind schimbul de substanțe terapeutice de origine umană. Textul acordului se anexează la prezenta decizie. Articolul 2 Președintele Consiliului este autorizat să numească persoanele împuternicite să semneze acordul prin care Comunitatea își asumă obligații. Adoptată la Bruxelles, 26 ianuarie 1987. Pentru Consiliu Președintele L. TINDEMANS